Chhau dantza

Chhau dantza (oriyaz: ଚାଉ ନୃତ୍ୟ), India ekialdeko dantza tradizionala da, bereziki Odisha, Jharkhanden eta Bengalan. Dantzarekin batera poema klasikoak errezitatzen dira, esaterako Mahabharatakoak eta Ramayanakoak; askotan ere tokiko gai folklorikoak. 2010etik Gizateriaren Kultura Ondare Immaterialaren izendapena du.https://ich.unesco.org/fr/RL/la-danse-chhau-00337?RL=00337  

 Estiloak 
Jatorria lurralde desberdinetan izanik, haiekin lotutako hiru estilo bereizi egiten dira:
 Seirakella: maskarekin egiten dira.
 Purulia: maskarekin egiten dira.
 Mayurbhanj. 
Komunitate horiekin oso lotua estua du dantza honek, nahiz eta hizkuntza eta erlijio desberdinak izan.

 Festak 
Chhau dantza lurraldetako festekin eta ospakizunekin oso lotuta dago. Bereziki, Chaitra Parva udaberriko festarekin. 

 Historia 
Dantza honen jatorria tokian-tokiko borroka-arte batzuetan egon daiteke. Gerra dantzak dira, beraz. Dirudienez Purulian sortu zen nahiz eta ondoren Odishan arrakasta handia izan. Beste garaietan herri xumeak ez zuen dantza honetan parte hartzen: aitoren semeen abantaila zen. Emakumezkoek ere debekatuta zuten eta ezin zuten teknika hori ikasi. 

Gaur egun, Indiako gizartean aldaketa handiak ematen ari dira eta, ondorioz, komunitateek dantza honekin zuten lotura gero eta ahulagoa bihurtzen ari da. Halaber, gero eta lotura gehiago du turismoarekin.

 Dantzaren ezaugarriak 
Dantzaren mugimenduek borroka teknikak eta animalien mugimenduak, batez ere hegaztiak, erabiltzen dituzte. Normalean, aire librean egiten da eta gauez. Melodiak tradizionalak dira eta bi aire musika-tresnekin egiten dira: mohuri eta shehnai; bi horiekin batera perkusio tresnak ere erabiltzen dira: dhol, dhamsa eta karkha.

Dantzaren aldaera batzuetan maskarak erabiltzen dira. Oso dotoreak dira. Shutadar komunitateak prestatzen ditu, horretarako zeramika margotua eta shola erabiltzen dute; shola malgua den pasta zuri bat da.http://demasiadasnoches.blogspot.com/2019/08/chhau-india.html

 Iruditegia 

 Erreferentziak 

 Kanpo estekak 
 Chhau dantza Purulian, Youtubeko bideoa.
 :Unescoren informazio fitxa.

Kategoria:Indiako kultura
Kategoria:Indiako dantzak
Kategoria:Odishako kultura
Kategoria:Bengalako kultura
Kategoria:Jharkhandeko kultura
Kategoria:Gizateriaren Ondarea Indian
Kategoria:Gizateriaren Kultura Ondare Immateriala
Kategoria:Gerra dantzak
Kategoria:Purulia